Матбугат очрашуына чакырабыз 

	Хөрмәтле журналистлар! Сезне 7 июньдә сәгать 10.00 да Г.Камал исемендәге Татар дәүләт Академия театрының Кече залында узачак матбугат очрашуына чакырабыз. Очрашу II Халыкара "Нәүрүз" театраль белем бирү фестиваль-форумына багышланган. 	 Конференциядә катнашалар:

Фәрит Бикчәнтәев – “Нәүрүз” фестиваленең сәнгать җитәкчесе, Россиянең һәм Татарстанның атказанган сәнгать эшлеклесе, Татарстан Республикасы Театр эшлеклеләре берлеге рәисе, Г.Камал исемендәге Татар дәүләт Академия театрының баш режиссеры;

Илфир Якупов – фестиваль-форумның башкарма директоры, Г.Камал исемендәге театр директоры вазифаларын башкаручы;

Нияз Игламов – театр тәнкыйтьчесе, Г.Камал исемендәге театрның әдәби бүлек җитәкчесе;

Рөстәм Фәтхуллин – фестиваль-форумда сәхнә хәрәкәте буенча педагог, Казан театраль училищесы укытучысы, режиссер.

Матбугат конференциясендә катнашучылар форумның үзенчәлекләре һәм «Нәүрүз»нең төп кунагы – форум кысаларында Казанга килүче Эймунтас Някрошюс җитәкчелегендәге “Мено Фортас” (Вильнюс, Литва) театры һәм аның легендар «Идиот» спектакле турында сөйләячәкләр. Бу Россия регионнарында спектакльнең беренче презентациясе булачак.
  
	---	
Камал театры

	№ --- | 05.06.2012	


